mi Kukisulasu li toki pona e lipu ni. mi toki pona e lipu la ni li lipu nanpa tu tu. sina wile la sina ken pona e sitelen mi. taso, lipu ni li pona mute tawa mi a!
mi pana e pona tawa Ichikawa Haruko, jan Lepeka, jan Kapilu, jan Ke Tami
#000001
a mi kepeken tenpo mute, taso mi pini lukin e ona! mi wile toki e mute
#000003
tenpo pini la mi wile pali e sama. taso mi toki e ni: nanpa mute li lon. nimi nasa mute li lon. (sama ni: mi ante e nimi Hardness e nimi Toughness kepeken nasin seme?! ona li sama a!) kin la sike toki li lili a! (mi ken kepeken sitelen pona. taso pali ni li suli!) ike mute li lon la mi pilin e ni: mi ken ala pali
#000004
taso sina pali e ona! ni li pona mute mute a. nimi kiwen ale lon sitelen pona li suwi mute a! tawa mi la ijo suwi nanpa wan li kule! kule lon linja lon nimi li musi a!
#000005
ijo musi: kiwen Posu li kipisi la kiwen li lon poka ona. tenpo ale la mi pilin e ni: ni li kiwen Pelito. taso sina la ona li kiwen Penito. (a a nimi pi sama mute) mi sona ala e lon, taso ante li musi! mi pilin e kiwen Pelito tan ni: linja ona li sike lili. sitelen tawa la kiwen Penito li lon, taso kiwen Jeto en kiwen Jukesu li lon poka pi kiwen Posu. sona li pali suli
#000006
mi toki mute la mi wile lape. sina wile la o pali e mute! sina ni la mi lukin e ona ale! ni li pona mute a tawa mi!
#000007
kasi Lija a a, sina lukin e lipu mi la sina pona mute. sina wile la sina ken pali sama mi kin a!
nasin pali la mi kpkn ilo paint.net. mi kama jo e lipu pi toki Inli kpkn nasin lanpan (a a a a). mi walo e nimi pi toki Inli. mi sitelen e sitelen pona kpkn nasin UCSUR.
lon la, nimi nasa mute li ken kpkn e pali mute. taso toki pona pi nimi nasa mute li musi tawa mi a! nimi Hardness en nimi Toughness li nimi ‘nanpa wawa’ anu li nimi ‘wawa’ taso tawa mi.
ijo musi la, sina toki e kiwen Peridot e kiwen Benito anu seme? lipu ni li toki Nijon la mi toki pona e nimi Nijon ona. kiwen Peridot li kiwen Peridotto li kiwen Pelitoto. kiwen Benito li kiwen Penito (sama). musi mute a!
mi wile la mi toki pona e nimi ale kiwen, o awen
#000008
kukisulasu a musi ni la mi alasa ala e ilo Paint.net! tenpo kama la mi alasa. ken la ona li pona tawa mi! mi toki e nimi tu ni tan kiwen Lusilu li toki e ni: ijo Hardness en ijo Toughness li sama ala! ni li nasa tawa mi 🤔
#000009
kiwen tu ni li lon! nimi Pelitoto li suwi a a
#000010
nimi mute a! ni li pona! taso ona li suli a la ona li musi a a a. pilin mi la nimi Polusu li pona. ijo wan la sina ken ala jo e nimi lili “d”. ni la kiwen Jade li ken kiwen Seto anu kiwen Teto? kin la kiwen jelo li ken! (kiwen jelo ante o weka! kiwen jelo wan taso li ken lon! a a aa!)
#000012
sina toki mute tawa mi la mi pilin pona! 💖
#000013
mi wile kama lukin e lipu! taso lipu imgbox la sitelen ale li suli mute li jo e nanpa pi mute suli anu seme? ilo li kama e sitelen wan kepeken tenpo suli a.
#000016
jan Tepo mi sona e ike ni ☹️. poki pi sitelen mute la sina sona ala sona e lipu linluwi ante?
#000017
mi kama pali e lipu nanpa tu pi lipu ni! sina ken kama sona e kiwen Sinsa. o awen pona a!
#000018